Οδηγός χρήσης του Cyber-shot
Εκτύπωση
Αρχική σελίδα > Προφυλάξεις/Πληροφορίες για αυτήν την κάμερα > Προφυλάξεις > Προφυλάξεις

## Προφυλάξεις

Δημιουργία εφεδρικού αντιγράφου της εσωτερικής μνήμης και της κάρτας μνήμης
Πληροφορίες για τα αρχεία βάσης δεδομένων
Μη χρησιμοποιείτε/αποθηκεύετε την κάμερα στα ακόλουθα μέρη
Πληροφορίες για τις θερμοκρασίες λειτουργίας
Πληροφορίες για τη συμπύκνωση υγρασίας
Λειτουργίες που υπάρχουν ενσωματωμένες σε αυτή την κάμερα
Τι είναι το 1080 60p/50p;
Σχετικά με τη συμβατότητα δεδομένων εικόνας
Σημειώσεις κατά την αναπαραγωγή ταινιών σε άλλες συσκευές
Σημειώσεις για την οθόνη και το φακό

### Δημιουργία εφεδρικού αντιγράφου της εσωτερικής μνήμης και της κάρτας μνήμης

Μην απενεργοποιήσετε την κάμερα, μην αφαιρέσετε τη μπαταρία και μην αφαιρέσετε την κάρτα μνήμης ενώ είναι αναμμένη η λυχνία πρόσβασης. Διαφορετικά, μπορεί να καταστραφούν τα δεδομένα της εσωτερικής μνήμης ή η κάρτα μνήμης. Φροντίστε να δημιουργήσετε εφεδρικό αντίγραφο για να προστατεύσετε τα δεδομένα σας.

### Πληροφορίες για τα αρχεία βάσης δεδομένων

Όταν εισάγετε κάρτα μνήμης χωρίς αρχείο βάσης δεδομένων στην κάμερα και ενεργοποιείτε την τροφοδοσία, μέρος της χωρητικότητας της κάρτας μνήμης χρησιμοποιείται αυτόματα για τη δημιουργία αρχείου βάσης δεδομένων. Μπορεί να απαιτείται κάποιος χρόνος μέχρι να είναι δυνατή η πραγματοποίηση της επόμενης λειτουργίας.

### Μη χρησιμοποιείτε/αποθηκεύετε την κάμερα στα ακόλουθα μέρη

- Σε υπερβολικά ζεστά, κρύα ή υγρά μέρη
  Για παράδειγμα σε ένα αυτοκίνητο σταθμευμένο στον ήλιο, η κάμερα μπορεί να παραμορφωθεί και αυτό μπορεί να προκαλέσει δυσλειτουργία.

- Κάτω από άμεσο ηλιακό φως ή κοντά σε καλοριφέρ
  Η κάμερα μπορεί να αποχρωματιστεί ή να παραμορφωθεί και αυτό μπορεί να προκαλέσει δυσλειτουργία.

- Σε τοποθεσία που υπόκειται σε κραδασμούς

- Κοντά σε μέρη με ισχυρά μαγνητικά πεδία

- Σε μέρη με άμμο ή σκόνη
  Φροντίστε να μην εισχωρήσει άμμος ή σκόνη στο εσωτερικό της κάμερας. Αυτό μπορεί να προκαλέσει δυσλειτουργία της κάμερας και σε μερικές περιπτώσεις αυτή η δυσλειτουργία δεν μπορεί να επιδιορθωθεί.

### Πληροφορίες για τις θερμοκρασίες λειτουργίας

- Η κάμερά σας είναι σχεδιασμένη για χρήση σε θερμοκρασίες μεταξύ 0°C και 40°C. Δεν συνιστάται η λήψη σε εξαιρετικά κρύα ή ζεστά μέρη που βρίσκονται εκτός αυτού του εύρους.

### Πληροφορίες για τη συμπύκνωση υγρασίας

- Αν η κάμερα μεταφερθεί απευθείας από ένα κρύο σε ένα ζεστό χώρο, ενδέχεται να συμπυκνωθεί υγρασία στο εσωτερικό ή στο εξωτερικό της κάμερας. Αυτή η συμπύκνωση υγρασίας μπορεί να προκαλέσει δυσλειτουργία της κάμερας.

- Αν προκύψει συμπύκνωση υγρασίας, απενεργοποιήστε την κάμερα και περιμένετε περίπου μία ώρα για να εξατμιστεί η υγρασία. Να γνωρίζετε ότι αν επιχειρήσετε να φωτογραφίσετε με υπολειπόμενη υγρασία στο εσωτερικό του φακού, δεν θα μπορείτε να εγγράψετε καθαρές εικόνες.

### Λειτουργίες που υπάρχουν ενσωματωμένες σε αυτή την κάμερα

- Αυτό το εγχειρίδιο περιγράφει τη λειτουργία των συσκευών συμβατών/ασύμβατων με GPS, συσκευών συμβατών/ασύμβατων με TransferJet, συσκευών συμβατών με 1080 60i και συσκευών συμβατών με 1080 50i. Για να καθορίσετε αν η κάμερά σας υποστηρίζει τη λειτουργία GPS, δείτε το όνομα μοντέλου της κάμεράς σας.

- Συσκευή συμβατή με GPS: DSC-HX200V

- Συσκευή ασύμβατη με GPS: DSC-HX200

Για να ελέγξετε αν η κάμερά σας υποστηρίζει τη λειτουργία TransferJet και αν αποτελεί συσκευή συμβατή με 1080 60i ή συσκευή συμβατή με 1080 50i, αναζητήστε τα ακόλουθα σήματα στο κάτω μέρος της κάμερας.

- Συσκευή συμβατή με TransferJet: (TransferJet)

- Συσκευή συμβατή με 1080 60i: 60i

- Συσκευή συμβατή με 1080 50i: 50i

- Όταν είστε επιβιβασμένοι σε αεροπλάνο, ρυθμίστε το [Λειτ. αεροπλάνου] σε [Ναι] (DSC-HX200V μόνο).

- Μην παρακολουθείτε εικόνες 3D που έχουν καταγραφεί με αυτή την κάμερα για παρατεταμένες χρονικές περιόδους σε οθόνες συμβατές με 3D.

- Όταν προβάλλετε εικόνες 3D που έχουν καταγραφεί με αυτή την κάμερα σε οθόνες συμβατές με 3D, ίσως νιώσετε δυσφορία ως καταπόνηση ματιών, κόπωση ή ναυτία. Για να αποφευχθούν αυτά τα συμπτώματα, συνιστάται να κάνετε τακτικά διαλείμματα.
  Ωστόσο, εσείς πρέπει να καθορίσετε τη διάρκεια και τη συχνότητα των διαλειμμάτων που χρειάζεστε, επειδή διαφέρουν ανάλογα με το κάθε άτομο. Αν νιώσετε οποιοδήποτε είδος δυσφορίας, σταματήστε την προβολή των εικόνων 3D μέχρι να νιώσετε καλύτερα και συμβουλευτείτε γιατρό, αν αυτό είναι απαραίτητο. Επίσης, ανατρέξτε στις οδηγίες λειτουργίας που συνοδεύουν τη συνδεδεμένη συσκευή ή το λογισμικό που χρησιμοποιείτε με αυτή την κάμερα. Να γνωρίζετε ότι η όραση ενός παιδιού βρίσκεται ακόμη σε στάδιο ανάπτυξης (ιδιαίτερα παιδιά κάτω των 6 ετών). Συμβουλευτείτε παιδίατρο ή οφθαλμίατρο πριν αφήσετε το παιδί σας να δει εικόνες 3D και βεβαιωθείτε ότι τηρεί τις ανωτέρω προφυλάξεις όταν βλέπει τέτοιες εικόνες.

### Τι είναι το 1080 60p/50p;

- Σε αντίθεση με τις τυπικές λειτουργίες εγγραφής μέχρι σήμερα, οι οποίες κάνουν εγγραφή σε διαπλεγμένη μέθοδο, αυτή η κάμερα κάνει εγγραφή χρησιμοποιώντας προοδευτική μέθοδο. Αυτό αυξάνει την ανάλυση και παρέχει μια πιο ομαλή και ρεαλιστική εικόνα.

### Σχετικά με τη συμβατότητα δεδομένων εικόνας

- Η κάμερα συμμορφώνεται με το καθολικό πρότυπο DCF (Design rule for Camera File system) που καθιερώθηκε από τη JEITA (Japan Electronics and Information Technology Industries Association).

- Η Sony δεν εγγυάται ότι η κάμερα θα αναπαράγει εικόνες που εγγράφηκαν ή υπέστησαν επεξεργασία σε άλλο εξοπλισμό ούτε ότι άλλος εξοπλισμός θα αναπαράγει εικόνες που εγγράφηκαν με την κάμερα.

### Σημειώσεις κατά την αναπαραγωγή ταινιών σε άλλες συσκευές

- Αυτή η κάμερα χρησιμοποιεί MPEG-4 AVC/H.264 High Profile για εγγραφή μορφής AVCHD. Οι ακόλουθες συσκευές δεν είναι δυνατό να αναπαράγουν ταινίες που έχουν εγγραφεί σε μορφή AVCHD με αυτή την κάμερα.

- Άλλες συσκευές συμβατές με μορφή AVCHD που δεν υποστηρίζουν High Profile

- Συσκευές ασύμβατες με τη μορφή AVCHD

Αυτή η κάμερα χρησιμοποιεί επίσης MPEG-4 AVC/H.264 Main Profile για εγγραφή μορφής MP4. Για το λόγο αυτό, δεν είναι δυνατή η αναπαραγωγή ταινιών που έχουν εγγραφεί σε μορφή MP4 με αυτή την κάμερα σε συσκευές διαφορετικές από αυτές που υποστηρίζουν MPEG-4 AVC/H.264.

- Μπορείτε να κάνετε αναπαραγωγή δίσκου με ποιότητα εικόνας υψηλής ευκρίνειας (HD) μόνο σε συσκευές αναπαραγωγής μορφής AVCHD. Μια συσκευή αναπαραγωγής DVD ή μια συσκευή εγγραφής DVD δεν μπορεί να αναπαράγει ένα δίσκο που εγγράφηκε σε ποιότητα εικόνας υψηλής ευκρίνειας (HD) επειδή δεν είναι συμβατή με τη μορφή AVCHD. Επιπλέον, αν εισάγετε ένα δίσκο με ποιότητα εικόνας υψηλής ευκρίνειας (HD) εγγεγραμμένο σε μορφή AVCHD σε μια συσκευή αναπαραγωγής DVD ή συσκευή εγγραφής DVD, ενδέχεται να μην μπορείτε να εξάγετε το δίσκο.

### Σημειώσεις για την οθόνη και το φακό

- Η οθόνη κατασκευάζεται χρησιμοποιώντας τεχνολογία εξαιρετικά υψηλής ακρίβειας έτσι ώστε πάνω από το 99,99% των πίξελ να είναι λειτουργικά για αποτελεσματική χρήση. Παρόλα αυτά, μπορεί να εμφανιστούν μερικές μικρές μαύρες ή/και φωτεινές κουκκίδες (με λευκό, κόκκινο, μπλε ή πράσινο χρώμα) στην οθόνη. Οι κουκκίδες αυτές είναι φυσιολογικό επακόλουθο της διαδικασίας κατασκευής και δεν επηρεάζουν την εγγραφή.

- Η έκθεση της οθόνης ή του φακού σε άμεσο ηλιακό φως για μεγάλα χρονικά διαστήματα μπορεί να προκαλέσει δυσλειτουργίες. Να προσέχετε όταν τοποθετείτε την κάμερα κοντά σε παράθυρο ή σε εξωτερικούς χώρους.

- Μην πιέζετε την οθόνη. Η οθόνη μπορεί να αποχρωματιστεί και αυτό πιθανόν να προκαλέσει δυσλειτουργία.

- Σε μια περιοχή με χαμηλές θερμοκρασίες, ενδέχεται οι εικόνες να διατρέχουν το μήκος της οθόνης. Δεν πρόκειται για δυσλειτουργία.

- Προσέχετε να μη χτυπήσετε τον κινούμενο φακό ούτε να ασκήσετε δύναμη επάνω σε αυτόν.

Πίσω στην κορυφή