Οδηγός χρήσης του Cyber-shot
Εκτύπωση
Αρχική σελίδα > Προφυλάξεις/Πληροφορίες για αυτήν την κάμερα > Προφυλάξεις > Επαναφορτιζόμενη μπαταρία InfoLITHIUM

## Επαναφορτιζόμενη μπαταρία InfoLITHIUM

Σχετικά με τη μπαταρία InfoLITHIUM
Σχετικά με τη φόρτιση της μπαταρίας
Αποτελεσματική χρήση της μπαταρίας
Υπολειπόμενη φόρτιση μπαταρίας
Φύλαξη της μπαταρίας
Σχετικά με τη ζωή της μπαταρίας
Συμβατή μπαταρία

### Σχετικά με τη μπαταρία InfoLITHIUM

- Δεν μπορείτε να χρησιμοποιήσετε μπαταρία διαφορετική από τη μπαταρία "InfoLITHIUM" (NP-FH50) σε αυτή την κάμερα. Υπάρχει το σήμα στη μπαταρία "InfoLITHIUM".

- Η μπαταρία "InfoLITHIUM" είναι η μπαταρία λιθίου, η οποία διαθέτει τις πληροφορίες για την επικοινωνία δεδομένων της χρήσης μπαταρίας.

- Η μπαταρία "InfoLITHIUM" υπολογίζει την κατανάλωση ισχύος, ανάλογα με τη χρήση της κάμερας και προβάλλει τον υπόλοιπο χρόνο μπαταρίας στην κλίμακα λεπτών.

### Σχετικά με τη φόρτιση της μπαταρίας

- Φορτίστε την μπαταρία (παρέχεται) πριν χρησιμοποιήσετε την κάμερα για πρώτη φορά.

- Μπορείτε να φορτίσετε την μπαταρία ακόμη και αν δεν είναι εντελώς αποφορτισμένη. Επίσης, αν η μπαταρία δεν είναι πλήρως φορτισμένη, μπορείτε να χρησιμοποιήσετε την μερικώς φορτισμένη μπαταρία όπως είναι.

- Συνιστάται η φόρτιση της μπαταρίας σε θερμοκρασία περιβάλλοντος από 10°C έως 30°C. Η μπαταρία μπορεί να μην φορτίζεται αποτελεσματικά εκτός αυτού του εύρους θερμοκρασίας.

### Αποτελεσματική χρήση της μπαταρίας

- Η απόδοση της μπαταρίας μειώνεται σε περιβάλλοντα με χαμηλή θερμοκρασία. Επομένως σε κρύα μέρη, ο χρόνος λειτουργίας της μπαταρίας είναι μικρότερος. Συνιστώνται τα εξής για να εξασφαλίσετε μεγαλύτερη χρήση της μπαταρίας:

- Τοποθετήστε τη μπαταρία σε μια τσέπη κοντά στο σώμα σας για να τη ζεστάνετε και εισάγετέ την στην κάμερα αμέσως πριν αρχίσετε τη λήψη.
  (Αν έχετε μεταλλικά αντικείμενα, όπως κλειδιά στην τσέπη σας, προσέξτε να μην προκληθεί βραχυκύκλωμα.)

- Η μπαταρία θα εξαντληθεί γρήγορα αν χρησιμοποιείτε συχνά το φλας ή το ζουμ.

- Συνιστάται να έχετε εφεδρικές μπαταρίες για δύο ή τρεις φορές τον αναμενόμενο χρόνο λήψης και να πραγματοποιείτε λήψη δοκιμαστικών εικόνων πριν τη λήψη των πραγματικών εικόνων.

- Μην εκθέτετε την μπαταρία σε νερό. Η μπαταρία δεν είναι αδιάβροχη.

- Μην αφήνετε την μπαταρία σε υπερβολικά θερμά μέρη, όπως σε αυτοκίνητο ή κάτω από άμεσο ηλιακό φως.

- Ενδέχεται να μην μπορείτε να ενεργοποιήσετε την κάμερα ή η μπαταρία μπορεί να μην είναι αποτελεσματικά φορτισμένη αν το τμήμα των ακροδεκτών της μπαταρίας είναι βρόμικο. Σε αυτή την περίπτωση, σκουπίστε ελαφριά τυχόν σκόνες με ένα μαλακό πανί ή μια μπατονέτα για να καθαρίσετε την μπαταρία.

### Υπολειπόμενη φόρτιση μπαταρίας

- Αν η ηλεκτρική ισχύς απενεργοποιηθεί παρότι το υπόλοιπο μπαταρίας είναι επαρκές, φορτίστε την μπαταρία αφού τη χρησιμοποιήσετε πλήρως. Θα εμφανιστεί το σωστό επίπεδο της μπαταρίας.

A: Εικονίδιο υπόλοιπης διάρκειας φόρτισης
B: Εναπομένων χρόνος

- Η ένδειξη υπόλοιπης διάρκειας φόρτισης μπορεί να μην εμφανίζεται σωστά στις ακόλουθες περιπτώσεις:

- Όταν χρησιμοποιείτε την κάμερα για μεγάλο χρονικό διάστημα σε υψηλή θερμοκρασία

- Όταν αφήνετε την κάμερα με πλήρως φορτισμένη μπαταρία

- Όταν χρησιμοποιείτε μια υπερβολικά χρησιμοποιημένη μπαταρία

- Η σωστή ένδειξη υπόλοιπης διάρκειας φόρτισης εμφανίζεται μετά από περίπου τριάντα δευτερόλεπτα.

- Η ένδειξη υπολοίπου φόρτισης μπορεί να μην είναι σωστή υπό ορισμένες συνθήκες.

- Όταν το [Λειτ. εξοικονόμησης] είναι ρυθμισμένο στο [Τυπική] ή [Μέγιστη τιμή], η οθόνη σκουραίνει και κατόπιν η κάμερα απενεργοποιείται αυτόματα (Λειτουργία αυτόματης απενεργοποίησης τροφοδοσίας) αν δεν χρησιμοποιήσετε την κάμερα για κάποια χρονική περίοδο ενώ η τροφοδοσία είναι ενεργοποιημένη.

### Φύλαξη της μπαταρίας

- Αποφορτίστε πλήρως την μπαταρία πριν τη φύλαξή της και φυλάξτε την σε ένα ξηρό, δροσερό μέρος. Για να διατηρηθεί η σωστή λειτουργία της μπαταρίας, φορτίστε την μπαταρία και κατόπιν αποφορτίστε την πλήρως στην κάμερα τουλάχιστον μία φορά το έτος κατά τη φύλαξη.

- Για να εξαντλήσετε την μπαταρία, αφήστε την κάμερα στη λειτουργία αναπαραγωγής παρουσίασης μέχρι να απενεργοποιηθεί.

- Για να αποφευχθεί το λέκιασμα του ακροδέκτη, το βραχυκύκλωμα, κτλ., βεβαιωθείτε ότι χρησιμοποιείτε μια πλαστική σακούλα για να παραμένουν μακριά από μεταλλικά υλικά κατά τη μεταφορά και φύλαξη.

### Σχετικά με τη ζωή της μπαταρίας

- Η ζωή της μπαταρίας είναι περιορισμένη. Η χωρητικότητα της μπαταρίας μειώνεται με το πέρασμα του χρόνου και την επαναλαμβανόμενη χρήση. Αν ο χρόνος χρήσης μεταξύ των φορτίσεων μειωθεί αισθητά, μάλλον έφτασε ο καιρός να αντικαταστήσετε την μπαταρία με μια καινούργια.

- Η ζωή της μπαταρίας ποικίλλει ανάλογα με τον τρόπο φύλαξης και τις συνθήκες λειτουργίας και το περιβάλλον όπου χρησιμοποιείται η μπαταρία.

### Συμβατή μπαταρία

- Δείτε το Εγχειρίδιο χρήσης που συνοδεύει τον εξοπλισμό σας για να καθορίσετε εάν είναι συμβατό με το NP-FH50 (παρέχεται).

Πίσω στην κορυφή